১৯১৭ সালে বেলফোর ঘোষণার সময় ফিলিস্তিনে ইহুদি সংখ্যানুপাত ছিল শতকরা ৮ জন। এর মধ্যে বহিরাগত ইহুদির সংখ্যা ছিল শতকরা ৫ জন। বাকি ৯২ শতাংশই ছিল মুসলমান। ফিলিস্তিনের এই শতকরা ৯২ জন স্থানীয় অধিবাসীদেরকে অস্ত্রের বলে তাদের মাতৃভূমি থেকে উচ্ছেদ করে সেখানে প্রতিষ্ঠা করা হয় সা¤্রাজ্যবাদীদের তাঁবেদার মুসলিমবিদ্বেষী রাষ্ট্র ইসরাইল। ফিলিস্তিনে ইহুদিরা কিন্তু ইসরাইল রাষ্ট্র চায়নি। তারা যুগ যুগ ধরে মুসলমানদের সাথে শান্তিতে বসবাস করে আসছিল। কিন্তু আমেরিকা, ব্রিটেন, ফ্রান্স ও রাশিয়া জানতো, সিরিয়া, এডেন, মিসর, সুয়েজ ও ফিলিস্তিনিদের মতো গুরুত্বপূর্ণ ঘাঁটিগুলো থেকে একদিন তাদের চলে আসতে হবে। তাই তেলসমৃদ্ধ মধ্যপ্রাচ্যে সা¤্রাজ্যবাদীদের স্বার্থের ঘাঁটি হিসেবে এমন একটি রাষ্ট্রের প্রতিষ্ঠা দরকার যার ভূমি আরব কিন্তু অধিবাসীরা হবে ইউরোপ ও আমেরিকার নাগরিক। বলাবাহুল্য ইসরাইলের শতকরা ৯৭ ভাগ অধিবাসী বিদেশী ও বহিরাগত। আর স্থানীয় অধিবাসীরা অর্থাৎ মুসলমানরা আজ বিতাড়িত। সা¤্রাজ্যবাদী ইহুদিদের প্রতিষ্ঠান আন্তর্জাতিক জিওনবাদ মুসলমানদের বিতাড়নের কাজটি অত্যন্ত সার্থকভাবে সম্পন্ন করে।